Diari Oficial de la Generalitat Valenciana


Sumari del DOGV 9499, del 28-12-2022 (2022/12386)

RESOLUCIÓ de 26 de desembre de 2022, per la qual es modifica el Pla d'Infraestructures de Serveis Socials 2021-2025, aprovat mitjançant la Resolució de 29 de juny de 2021 de la Vicepresidència i Conselleria d'Igualtat i Polítiques Inclusives.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9499

Data del DOGV
:   28-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12481


Data del document
:   26-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * legislació
    * pla de desenvolupament
    * benestar social
    * infraestructura urbana

RESOLUCIÓ de 26 de desembre de 2022, per la qual es modifica el Pla d'Infraestructures de Serveis Socials 2021-2025, aprovat mitjançant la Resolució de 29 de juny de 2021 de la Vicepresidència i Conselleria d'Igualtat i Polítiques Inclusives. [2022/12715]  
Antecedents de fet  
  
Primer. En aplicació de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, i la consideració dels serveis socials com a serveis públics essencials i d'interés general, resulta necessari la posada en funcionament de centres i serveis que s'integren en el Sistema Públic Valencià de Serveis Socials amb la finalitat de fer efectiva la garantia d'accés al sistema i a les seues prestacions als residents a la Comunitat Valenciana.  
  
La Generalitat, com a institució pública responsable de les prestacions del Sistema Públic Valencià de Serveis Socials ha de garantir la dotació de centres i serveis necessaris per a atendre els drets subjectius de les persones usuàries dels serveis socials valencians i molt especialment d'aquells col·lectius en situació de vulnerabilitat: persones majors, persones amb diversitat funcional, xiquets, xiquetes i adolescents, persones amb trastorn mental greu o dones en situació de violència de gènere.  
  
Segon. L'article 109 de la Llei 3/2019 de la Generalitat, de serveis socials inclusius de la Comunitat Valenciana, estableix que la Generalitat haurà d'elaborar un Pla d'Infraestructures plurianual, comptant amb la participació de l'òrgan de coordinació col·laboració interadministrativa per a garantir les prestacions del sistema públic valencià de serveis socials en centres i serveis adequats.  
És competència d'aquesta Vicepresidència i Conselleria d'Igualtat i Polítiques Inclusives, a través de la seua Direcció General d'Infraestructures de Serveis Socials el disseny i l'execució del Pla d'infraestructures de serveis socials.  
  
Tercer. Mitjançant la Resolució de 29 de juny de 2021, de la Vicepresidència i Conselleria d'Igualtat i Polítiques Inclusives, s'aprova el primer Pla d'Infraestructures de Serveis Socials 2021-2025, el qual es troba en procés d'execució. Aquesta resolució recull la possibilitat d'incorporar nous projectes d'infraestructures i d'equipaments de serveis socials en aplicació de criteris objectius vinculats a les necessitats socials, la generació de recursos de tipologies no previstos en la planificació general, l'eliminació d'instal·lacions provisionals o l'adequació a la normativa vigent d'infraestructures socials competència de la Generalitat.  
  
Quart. La dita Resolució de 29 de juny de 2022 per la qual s'aprova el primer Pla d'Infraestructures de Serveis Socials 2021-2025 i l'article 109 de la Llei 3/2019 de la Generalitat, de Serveis Socials Inclusius de la Comunitat Valenciana, preveuen que algun dels recursos puguen comptar amb el finançament de les diputacions provincials.  
  
  
Cinqué. En data 30 de novembre de 2022, la Generalitat va subscriure amb la Diputació de València una Declaració Institucional de Col·laboració amb la finalitat d'ampliar el Pla Convivint d'Infraestructures de Serveis Socials en el qual es plasma la voluntat d'aquesta administració de col·laborar en el finançament per a la creació de noves infraestructures de serveis socials.  
  
Fonaments de dret  
  
Primer  
La Generalitat, a través de la Vicepresidència i Conselleria d'Igualtat i Polítiques Inclusives, té competència exclusiva en matèria de serveis socials, de conformitat amb l'article 49.1.49a de l'Estatut d'Autonomia.  
Segon  
La Llei 3/2019, de 18 de febrer, de serveis socials inclusius de la Comunitat Valenciana, estableix en l'apartat tercer de l'article cinqué que el sistema públic valencià de serveis socials té caràcter de servei públic essencial, perquè d'aquest es deriven prestacions indispensables per a satisfer les necessitats bàsiques personals i millorar les condicions de la qualitat de vida de la ciutadania, segons el que es disposa en l'article 128.2 de la Constitució Espanyola.  
  
Tercer  
L'article 109 de l'esmentada Llei estableix la necessitat de la Generalitat d'elaborar un Pla d'Infraestructures pluriennal, comptant amb la participació de l'Òrgan de Coordinació i Col·laboració Interadministrativa per a garantir les prestacions del sistema públic valencià de serveis socials en centres i serveis adequats. Així, la norma determina que els ajuntaments i les diputacions hauran de col·laborar posant a disposició immobles i col·laborant en el finançament juntament amb la Generalitat com a administració competent en la prestació de l'atenció primària específica i secundària, en els corresponents centres, que constitueixen l'objecte fonamental del present Pla d'Infraestructures.  
  
  
Quart  
La Llei 8/2021, de 30 de desembre, de Pressupostos de la Generalitat per a l'exercici 2022, regula en l'article 47 el procediment per a l'execució dels projectes inclosos en el pla mitjançant delegació de competències als ajuntaments valencians, sense perjudici de les altres fórmules d'execució de les inversions, que compten amb crèdits ja consignats en l'esmentada llei.  
  
Cinqué  
El Decret 34/2021, de 26 de febrer, del Consell, pel qual es regula i s'aprova el Mapa de serveis socials de la Comunitat Valenciana, estableix en els articles 26 i 27 els criteris d'elaboració i les fórmules d'execució del Pla d'Infraestructures, els quals han sigut incorporats al Pla.  
  
Sisé  
Resolució de 29 de juny de 2021, de la Vicepresidència i Conselleria d'Igualtat i Polítiques Inclusives pel qual s'aprova el primer Pla d'Infraestructures de Serveis Socials 2021-2025. (DOGV 9119, 2-7-2021)  
  
En conseqüència, resolc:  
  
Primer  
Aprovar l'ampliació del Pla Infraestructures de Serveis Socials amb els recursos inclosos en l'annex que s'adjunta a la present resolució, els quals seran finançats amb càrrec a les disposicions pressupostàries de la Diputació de València segons declaració institucional de data 30 de novembre de 2022 i acordats, en sessió plenària de data 4 d'octubre de 2022, per la Comissió d'Estudis de Plans Estratègics i d'Infraestructures de Serveis Socials derivada de l'Òrgan de Coordinació i col·laboració Interadministrativa, per a la seua posterior aprovació per part d'aquest òrgan.  
  
Segon  
Encomanar a la Direcció General d'Infraestructures de Serveis Socials l'execució de les actuacions objecte d'ampliació.  
  
Tercer  
Ordenar la publicació d'aquesta Resolució en el DOGV i en la pàgina web de la Vicepresidència i Conselleria d'Igualtat i Polítiques Inclusives.  
  
La present resolució posa fi a la via administrativa, i es podrà interposar un recurs contenciós administratiu en el termini de dos mesos, comptats des de l'endemà de la publicació, d'acord amb el que s'estableix en la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant el mateix òrgan que haja dictat l'acte, en el termini d'un mes, computat en els termes ja indicats, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 26 de desembre de 2022.La vicepresidenta del Consell i consellera d'Igualtat i Polítiques Inclusives: Aitana Mas Mas.  
  
  
ANNEX  
Infraestructures per a persones majors dependents  
  
Departament 4  
Camp de Morvedre Albalat dels Sorells - Centre de dia  
Departament 7  
La Costera - La Canal de Navarrés Llosa de Ranes - Centre de dia  
Departament 9  
Horta Sud Torrent - Centre de dia  
Departament 11  
Ribera Alta   
Real - Centre de dia  
Departament 12  
Ribera Baixa Corbera - Centre de dia  
Departament 13  
Castelló de Rugat Castelló de Rugat - Centre de dia  
  
  
  
Infraestructures per a persones amb diversitat funcional  
  
Departament 5  
El Camp de Túria - Els Serrans - El Racó d'Ademuz L'Eliana - Centre de dia  
Departament 9  
Horta Sud Torrent - Centre de dia  
Departament 14  
La Safor Gandia - Residència